የግል የመገናኛ ብዙሃን  ለህብረተሰቡ  በቂ የሆነ መረጃ እየሠጡ አይደሉም -ዶክተር ነገሪ ሌንጮ
የግል መገናኛ ብዙሃን ተፈላጊውን መረጃ ስለማያገኙ ለህብረተሰቡ በቂና ተገቢውን  የሆነ መረጃ እየሠጡ አይደለም ሲሉ  የፌደራል መንግስት ኮሙኒኬሽን ጉዳዮች  ጽሕፈትቤት ኃላፊ ሚንስትር  ዶክተር ነገሪ ሌንጮ አስታወቁ ፡፡የግል መገናኛ ብዙኃን ከመንግስት የሥራ ኃላፊዎች በሚፈለገው ልክ መረጃ ስለማያገኙ በሥራቸው ላይ ተፅዕኖ እየፈጠረባቸው እንደሆነም ገልጿል ፡፡የመገናኛ ብዙሃን የዴሞክራሲ ሥርዓት ግንባታ ሚናን ለማጎልበት  በተዘጋጀውና በዛሬው ዕለት በአፍሪካ ኢኮኖሚክ ኮሚሽን አዳራሽ በተከፈተው ውይይት  የህዝብና የግል መገናኛ ብዙኃንን ለማጎልበትና ለማዘመን መንግስት የተለያዩ  የሪፎርም ሥራዎችን መጀመሩንም  ጠቅሰዋል ፡፡የህዝብና የግል መገናኛ ብዙኃን ተቋማት አገሪቱ የተያያዘችውን የልማታዊ ዲሞክራሲያዊ ሥርዓት ግንባታ ለማጠናከር፤ ወቅታዊና ትክክለኛ መረጃን ለህዝቡ ተደራሽ ከማድረግ አኳያ የሚታዩባቸውን ክፍተቶችን ለመቅረፍም  የመገናኛ ብዙሃን አመራሮችና የመንግሥት የሥራ ኃላፊዎች  ውይይት አድርገዋል ።በውይይት  መድረኩ ላይ  የግል መገናኛ ብዙሃን ያሉበት ደረጃ፣ የሚያጋጥሟቸው ተግዳሮቶችና የመፍትሔ አቅጣጫዎች ጉዳዮች ዙሪያ  ጥናታዊ ፅሁፎች ቀርበው ውይይት እየተካሄደባቸው ነው።